
DR.30.11.2021 1 

 
MALAYSIA 

DEWAN RAKYAT 

PARLIMEN KEEMPAT BELAS 

PENGGAL KEEMPAT 

MESYUARAT KEDUA 

Selasa, 30 November 2021 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Dato’ Mohd Rashid Hasnon)  
mempengerusikan Mesyuarat] 

 

 

JAWAPAN-JAWAPAN MENTERI BAGI PERTANYAAN-PERTANYAAN 

 

1. Tuan Chang Lih Kang [Tanjong Malim] minta Perdana Menteri menyatakan 
strategi dan pelan tindakan yang diambil oleh kerajaan dalam mencapai sasaran miskin 
tegar sifar pada tahun 2025 seperti yang disebut dalam Rancangan Malaysia Ke-12. 

Menteri di Jabatan Perdana Menteri (Ekonomi) [Dato’ Sri Mustapa bin 
Mohamed]: Assalamualaikum warahmatullahi wabarakatuh, salam sejahtera. Tuan Yang 
di-Pertua, seperti Yang Berhormat sedia maklum, Yang Amat Berhormat Perdana Menteri 
semasa membentangkan RMKe-12 pada 27 September lalu telah mengumumkan 
bahawa kerajaan akan melaksanakan program pembasmian kemiskinan menggunakan 
pendekatan seluruh negara atau dengan izin, whole of nation approach. Ini akan 
melibatkan penyertaan menyeluruh dan bersepadu daripada Kerajaan Persekutuan dan 
negeri, sektor swasta, universiti, syarikat berkaitan kerajaan serta pertubuhan masyarakat 
sivil dan organisasi berasaskan komuniti.  

Tuan Yang di-Pertua, di bawah RMKe-12, strategi menyeluruh meliputi projek dan 
program ekonomi, keusahawanan, pendidikan dan kesihatan akan dilaksanakan bagi 
menghapuskan kemiskinan tegar pada tahun 2025. Pembasmian kemiskinan tegar akan 
dilaksanakan tanpa mengira kaum, jantina, etnik, status sosioekonomi atau lokasi, sama 
ada di bandar ataupun luar bandar. Miskin tegar adalah isi rumah yang berpendapatan 
RM1,169 sebulan dan ke bawah berdasarkan kepada kos pembelian makanan asas bagi 
isi rumah dengan empat ahli keluarga. 

Tuan Yang di-Pertua, untuk menjamin pelaksanaan yang lebih berfokus, unit 
kemiskinan yang khusus dicadangkan untuk ditubuhkan di peringkat Persekutuan, negeri 
dan daerah. Unit khusus ini telah pun ditubuhkan di Unit Perancang Ekonomi pada 8 
November yang lalu dan beberapa buah negeri sudah pun menubuhkan unit khusus ini.  

Bagi melaksanakan program ini, pangkalan data kemiskinan yang bersepadu dan 
berpusat iaitu eKasih akan digunakan. Unit Penyelarasan dan Pelaksanaan (ICU) JPM 
sedang membuat pemutihan ke atas data ini. Usaha basmi miskin tegar akan diterajui 
bersama oleh EPU dan ICU serta dilaksanakan secara berfasa.  

Tuan Yang di-Pertua, cadangan jadual melaksanakan fasa pertama adalah 
seperti berikut: 

(i) pertengahan bulan Disember 2021, senarai kira-kira 50 lokaliti 
seluruh negara akan dikenal pasti oleh ICU; 

(ii) penghujung tahun 2021, senarai lokaliti akan diverifikasi 
dengan kerjasama kerajaan negeri; 

(iii) Januari 2022, program dan strategi akan dirangka berdasarkan 
keperluan mengikut kesesuaian lokaliti masing-masing; 



MALAYSIA DEWAN RAKYAT PARLIMEN KEEMPAT BELAS PENGGAL KEEMPAT MESYUARAT KEDUA Selasa, 30 November 2021 Mesyuarat dimulakan pada pukul 10.00 pagi DOA [Timbalan Yang di-Pertua (Dato' Mohd Rashid Hasnon) mempengerusikan Mesyuarat]. JAWAPAN-JAWAPAN MENTERI BAGI PERTANYAAN-PERTANYAAN. 1. Tuan Chang Lih Kang [Tanjong Malim] minta Perdana Menteri menyatakan strategi dan pelan tindakan yang diambil oleh kerajaan dalam mencapai sasaran miskin tegar sifar pada tahun 2025 seperti yang disebut dalam Rancangan Malaysia Ke-12. Menteri di Jabatan Perdana Menteri (Ekonomi) [Dato' Sri Mustapa bin Mohamed]: Assalamualaikum warahmatullahi wabarakatuh, salam sejahtera. Tuan Yang di-Pertua, seperti Yang Berhormat sedia maklum, Yang Amat Berhormat Perdana Menteri semasa membentangkan RMKe-12 pada 27 September lalu telah mengumumkan bahawa kerajaan akan melaksanakan program pembasmian kemiskinan menggunakan pendekatan seluruh negara atau dengan izin, whole of nation approach. Ini akan melibatkan penyertaan menyeluruh dan bersepadu daripada Kerajaan Persekutuan dan negeri, sektor swasta, universiti, syarikat berkaitan kerajaan serta pertubuhan masyarakat sivil dan organisasi berasaskan komuniti. Tuan Yang di-Pertua, di bawah RMKe-12, strategi menyeluruh meliputi projek dan program ekonomi, keusahawanan, pendidikan dan kesihatan akan dilaksanakan bagi menghapuskan kemiskinan tegar pada tahun 2025. Pembasmian kemiskinan tegar akan dilaksanakan tanpa mengira kaum, jantina, etnik, status sosioekonomi atau lokasi, sama ada di bandar ataupun luar bandar. Miskin tegar adalah isi rumah yang berpendapatan RM1,169 sebulan dan ke bawah berdasarkan kepada kos pembelian makanan asas bagi isi rumah dengan empat ahli keluarga. Tuan Yang di-Pertua, untuk menjamin pelaksanaan yang lebih berfokus, unit kemiskinan yang khusus dicadangkan untuk ditubuhkan di peringkat Persekutuan, negeri dan daerah. Unit khusus ini telah pun ditubuhkan di Unit Perancang Ekonomi pada 8 November yang lalu dan beberapa buah negeri sudah pun menubuhkan unit khusus ini. Bagi melaksanakan program ini, pangkalan data kemiskinan yang bersepadu dan berpusat iaitu eKasih akan digunakan. Unit Penyelarasan dan Pelaksanaan (ICU) JPM sedang membuat pemutihan ke atas data ini. Usaha basmi miskin tegar akan diterajui bersama oleh EPU dan ICU serta dilaksanakan secara berfasa. Tuan Yang di-Pertua, cadangan jadual melaksanakan fasa pertama adalah seperti berikut: (i) pertengahan bulan Disember 2021, senarai kira-kira 50 lokaliti seluruh negara akan dikenal pasti oleh ICU; (ii) penghujung tahun 2021, senarai lokaliti akan diverifikasi dengan kerjasama kerajaan negeri; (iii) Januari 2022, program dan strategi akan dirangka berdasarkan keperluan mengikut kesesuaian lokaliti masing-masing;